Държавен вестник, бр. 80, 2018 г., стр. 75

БРОЙ  80	
Д Ъ Р Ж А В Е Н  В Е С Т Н И К 	
СТР.  75  
§ 5. Първата ротация на членовете на 
Гражданския съвет се извършва след изтичане 
на една година от провеждането на проце-
дурата по § 4.
§ 6. В срок до две седмици от влизането 
в сила на постановлението председателят на 
Съвета утвърждава образци на формулярите 
за участие по чл. 8, ал. 6. Формулярите се 
публикуват на интернет страницата на Наци-
оналния съвет по антикорупционни политики.
За министър-председател: 
Томислав Дончев
За главен секретар на Министерския съвет:  
Красимир Божанов
8636
ПОСТАНОВЛЕНИЕ № 208 
ОТ 25 СЕПТЕМВРИ 2018 Г.
за приемане на Наредба за задължителното 
застраховане на лицата, упражняващи меди-
цинска професия
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за задъл-
жителното застраховане на лицата, упражня-
ващи медицинска професия.
За министър-председател: 
Томислав Дончев
За главен секретар на Министерския съвет:  
Красимир Божанов
НАРЕДБА
за задължителното застраховане на лицата, 
упражняващи медицинска професия
Раздел I
Общи положения
Чл. 1. С наредбата се определят:
1. условията и редът за сключване на договор 
за задължителна застраховка „Отговорност 
на лицата, които упражняват медицинска 
професия“ в лечебно заведение по чл. 189, 
ал. 1 от Закона за здравето;
2. срокът на задължителната застраховка 
по т. 1;
3. застрахователното покритие;
4. размерът на минималната застрахова-
телна сума и начинът на нейното определяне.
Чл. 2. (1) Обект на застраховане по за-
дължителната застраховка „Отговорност на 
лицата, които упражняват медицинска профе-
сия“ в лечебно заведение е професионалната 
отговорност на застрахованите физически 
лица, упражняващи медицинска професия, 
за виновно причинените от тях на трети 
лица имуществени и неимуществени вреди, 
настъпили в резултат на упражняването на 
медицинска професия във или от името на 
лечебно заведение. 
(2) Застраховащ по застрахователния дого-
вор за задължителната застраховка по ал. 1 е 
лечебното заведение, което сключва договора 
за своя сметка, а застраховани са всички лица, 
които упражняват медицинска професия в 
лечебното заведение.
Чл. 3. (1) Договорът за задължителната 
застраховка „Отговорност на лицата, които 
упражняват медицинска професия“ в лечебно 
заведение се сключва за срок минимум един 
застрахователен период, като застраховател-
ният период е една година.
(2) Договорът за задължителната застрахов-
ка „Отговорност на лицата, които упражняват 
медицинска професия“ в лечебно заведение 
може да се сключи и за застрахователна сума 
над минималната, посочена в приложенията 
по чл. 10, като в този случай се счита, че за-
дължението за сключване на задължителната 
застраховка е изпълнено.
(3) Лечебното заведение може да не за-
страхова лица, които упражняват медицинска 
професия в него, ако тяхната отговорност по 
ал. 1 е застрахована лично от тях или от друго 
лице чрез договор за застраховка, предвиждащ 
най-малко минималната застрахователна сума, 
определена в тази наредба, и при условие че 
застраховката покрива напълно отговорност-
та им за упражняване на дейност съгласно 
изискванията на тази наредба. В тези случаи 
се счита, че задължението за сключване на 
задължителна застраховка по чл. 189, ал. 1 
от Закона за здравето е изпълнено.
Чл. 4. Контролът за наличието на задъл-
жителна застраховка по чл. 2 се осъществява 
от Изпълнителна агенция „Медицински одит“.
Раздел II
Застрахователно покритие по задължителната 
застраховка „Отговорност на лицата, които 
упражняват медицинска професия“
Чл. 5. Задължителната застраховка „От-
говорност на лицата, които упражняват ме-
дицинска професия“ в лечебно заведение, в 
рамките на застрахователната сума, покрива 
имуществените и неимуществените вреди 
вследствие на увреждане или смърт, причи-
нени виновно на пациент при или по повод 
упражняване на медицинска професия от 
застрахования, както и съответните разходи, 
лихви и разноски, съгласно Кодекса за за-
страховането, свързани с извънсъдебното и 
съдебно уреждане на претенцията.
Чл. 6. Задължителната застраховка „От-
говорност на лицата, които упражняват 
медицинска професия“ в лечебно заведение 
покрива отговорността на застрахования за 
вреди, причинени виновно на територията на 
Република България, съгласно българското 
законодателство.